**Proračunski vodič za građane za 2023. godinu**



**Poštovani stanovnici,**

predstavljamo Proračunski vodič za građane za 2023. godinu. U njemu je prikazano na koji način Općina Budinščina prikuplja i investira sredstva. Kako bismo Vam omogućili uvid u rad naše Općine i učinili je što transparentnijom nastavljamo s projektom koji se nalazi na Internet stranici [www.proracun.hr](http://www.proracun.hr/), te na našoj službenoj stranici [www.budinscina.hr](http://www.budinscina.hr).

U predstojećoj 2023. godini Općina Budinščina planira velika ulaganja u komunalnu infrastrukturu; održavanje nerazvrstanih cesta, javnih površina, građevina i groblja, te izgradnju kanalizacije, javne rasvjete, sanaciju klizišta s izgradnjom potpornog zida i zaštita spomenika kulture i sakralnih objekata.

Temelj našeg rada su obitelj, mladi i djeca stoga smo osigurali sredstva za izgradnju dječjeg vrtića i jaslica kao i za uređenje i opremanje dječjeg igrališta uz dječji vrtić Budinščina. S demografskim mjerama nastavljamo i ove godine. Želim da naša Općina bude ugodno mjesto za život koje će udobnošću i blagostanjem rezultirati većim brojem novorođene djece i privući nove stanovnike.

Obiteljima i pojedincima slabijeg imovinskog stanja na području Općine pomažemo kroz isplatu jednokratnih novčanih pomoći i pomoći za troškove stanovanja.

Planiramo ostvariti viši društveni standard, razvijenu poljoprivredu, razgranati sport kroz uređenje i opremanje sportskih građevina u Budinščini te očuvati tradiciju i kulturno povijesno nasljeđe ulaganjem u djelatnosti kulturno umjetničkih društava i sufinanciranje čuvanja arhivske građe.

Dragi stanovnici predstavili smo dio projekata koje želimo realizirati u 2023. godini. Kako bismo još poboljšali našu Općinu, vaše prijedloge i sugestije možete dostaviti putem projekta „Vodič za građane“ – Sudjeluj u proračunu.

Pozivamo Vas da i vi svojim prijedlozima i komentarima sudjelujete u donošenju Proračuna za 2023. godinu.

Savjetovanje za Prijedlog Proračuna Općine Budinščina za 2023. godinu i projekcije za 2024. i 2025. godinu provodi se do 28.12.2022. godine Više o tome možete pronaći [OVDJE.](https://proracun.hr/Home/Savjetovanje/8c99ac6d-5c73-4963-b762-c939f9ccc60a)

Vaš Načelnik!

**OBRAZLOŽENJE PRORAČUNA**

**Što je proračun?**

Proračun je akt kojim se procjenjuju prihodi i primici te utvrđuju rashodi i izdaci Općine Budinščina za proračunsku godinu, a sadrži i projekciju prihoda i primitaka te rashoda i izdataka za slijedeće dvije godine.

U ovom Proračunu za građane bit će prikazan sažetak proračuna Općine Budinščina za 2023. godinu s najvažnijim smjernicama razvoja Općine Budinščina koji pojašnjava planove i aktivnosti. Ovim pregledom Općinskog proračuna želimo omogućiti svim građanima uvid u prihode i rashode Općine Budinščina kako bi imali transparentnu i potpunu informaciju o tome gdje i kako se troši općinski novac, kao i da bismo potaknuli sve građane na aktivno sudjelovanje u komentiranju, predlaganju i sugeriranju Općinskog proračuna.

**Sadržaj proračuna**

Proračun JLS sastoji se od plana za proračunsku godinu i projekcija za sljedeće dvije godine. Proračun JLS sastoji se od općeg dijela, posebnog dijela i obrazloženja proračuna.

|  |  |  |
| --- | --- | --- |
| **SADRŽAJ** | **SASTAVNI DIO** | **OPIS SASTAVNOG DIJELA** |
| **Opći dio proračuna** | Sažetak Računa prihoda i rashoda Sažetak Računa financiranja | * ukupni prihodi poslovanja i prihodi od prodaje nefinancijske imovine, ukupni rashodi poslovanja i rashodi za nabavu nefinancijske imovine
* ukupni primici od financijske imovine i zaduživanja i izdaci za financijsku imovinu i otplate zajmova
 |
| Račun prihoda i rashoda | * ukupni prihodi i rashodi iskazani prema izvorima financiranja i ekonomskoj klasifikaciji na razini skupine
* ukupni rashodi iskazani prema funkcijskoj klasifikaciji
 |
| Račun financiranja | * ukupni primici od financijske imovine i zaduživanja i izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji na razini skupine
 |
| Preneseni višak ili preneseni manjak prihoda nad rashodima | * ako ukupni prihodi i primici nisu jednaki ukupnim rashodima i izdacima, opći dio proračuna sadrži i preneseni višak ili preneseni manjak prihoda nad rashodima
 |
| Višegodišnji plan uravnoteženja | * ako JLP(R)S ne mogu preneseni manjak podmiriti do kraja proračunske godine, obvezni su izraditi višegodišnji plan uravnoteženja za razdoblje za koje se proračun donosi
* ako JLP(R)S ne mogu preneseni višak, zbog njegove veličine, u cijelosti iskoristiti u jednoj proračunskoj godini, korištenje viška planira se višegodišnjim planom uravnoteženja za razdoblje za koje se proračun donosi
 |
| **Posebni dio proračuna** | Plan rashoda i izdataka proračuna JLP(R)S i njihovih proračunskih korisnika | * rashodi i izdaci JLP(R)S i njihovih proračunskih korisnika iskazani po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata
 |
| **Obrazloženje proračuna** | Obrazloženje općeg dijela proračuna i obrazloženje posebnog dijela proračuna | * obrazloženje općeg dijela proračuna JLP(R)S sadrži obrazloženje prihoda i rashoda, primitaka i izdataka proračuna JLP(R)S i obrazloženje prenesenog manjka odnosno viška proračuna JLP(R)S
* obrazloženje posebnog dijela proračuna JLP(R)S temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja.
 |

**Zakoni i sankcije**

Proračun se donosi za jednu fiskalnu (proračunsku) godinu. Kod nas se fiskalna godina poklapa s kalendarskom i traje od 01. siječnja do 31. prosinca. Jedini ovlašteni predlagatelj Proračuna je Općinski načelnik. Općinski načelnik jedinice lokalne samouprave odgovoran je za zakonito planiranje i izvršavanje proračuna, za svrhovito, učinkovito i ekonomično raspolaganje proračunskim sredstvima. Proračun donosi (izglasava) Općinsko vijeće do kraja godine. Ako se ne donese proračun prije početka proračunske godine, privremeno se, a najduže za prva tri mjeseca proračunske godine, na osnovi odluke o privremenom financiranju koja mora biti donesena do 31. prosinca, nastavlja financiranje poslova, funkcija i programa tijela jedinica lokalne i područne samouprave i drugih proračunskih i izvanproračunskih korisnika.

U slučaju kada je raspušteno samo Općinsko vijeće, a općinski načelnik nije razriješen, do imenovanja povjerenika Vlade Republike Hrvatske, financiranje se obavlja izvršavanjem redovnih i nužnih rashoda i izdataka temeljem odluke o financiranju nužnih rashoda i izdataka koju donosi općinski načelnik.

Po imenovanju povjerenika Vlade Republike Hrvatske, općinski načelnik predlaže povjereniku novu odluku o financiranju nužnih rashoda i izdataka u koju su uključeni ostvareni prihodi i primici te izvršeni rashodi i izdaci u vremenu do dolaska povjerenika. Ako se do 31. ožujka ne donese proračun, povjerenik donosi odluku o financiranju nužnih rashoda i izdataka za razdoblje do donošenja proračuna.

**PRIHODI I PRIMICI**

**Ukupni prihodi i primici Općine Budinščina za 2023. godinu planirani su u iznosu od 2.466.963,00 eura**

**Prihodi od poslovanja**

Prihodi od poslovanja Općine Budinščina za 2023. godinu planirani su u iznosu od 2.233.633,00 eura, a čine ih:

1. Prihodi od poreza planirani u iznosu od 643.500,00 eura,
2. Pomoći iz inozemstva i od subjekata unutar općeg proračuna planirane u iznosu od 1.438.000,00 eura,
3. Prihodi od imovine planirani u iznosu od 1.725,00 eura,
4. Prihodi od upravnih i administrativnih pristojbi, pristojbi po posebnim propisima i naknada planirani u iznosu od 150.408,00 eura.

**Prihodi od prodaje nefinancijske imovine**

Prihodi od prodaje nefinancijske imovine planirani u iznosu od 33.330,00 eura, od toga:

1. Prihodi od prodaje neproizvedene dugotrajne imovine planirani u iznosu od 33.200,00 eura,
2. Prihodi od prodaje proizvedene dugotrajne imovine planirani u iznosu od 130,00 eura.

**Primici od financijske imovine i zaduživanja**

Primici od zaduživanja planirani u iznosu od 200.000,00 eura.

**RASHODI I IZDACI**

**Ukupni rashodi i izdaci Općine Budinščina za 2023. godinu planirani su u iznosu od 2.466.963,00 eura**

**Rashodi poslovanja Općine Budinščina za 2023. godinu planirani u iznosu od 1.294.133,00 eura, od toga:**

1. Rashodi za zaposlene planirani su u iznosu od 460.965,00 eura,
2. Materijalni rashodi planirani su u iznosu od 635.633,00 eura,
3. Financijski rashodi planirani su u iznosu od 45.147,00 eura,
4. Pomoći dane u inozemstvo i unutar općeg proračuna planirane u iznosu od 10.000,00 eura,
5. Naknade građanima i kućanstvima na temelju osiguranja i druge naknade planirane u iznosu od 59.170,00 eura,
6. Ostali rashodi planirani u iznosu od 83.218,00 eura.

**Rashodi za nabavu nefinancijske imovine**

**Rashodi za nabavu nefinancijske imovine planirani su u iznosu od 642.170,00 eura, od toga:**

1. Rashodi za nabavu proizvedene dugotrajne imovine planirani u iznosu od 575.670,00 eura,
2. Rashodi za dodatna ulaganja na nefinancijskoj imovini planirani u iznosu od 66.500,00 eura.

**Izdaci za financijsku imovinu i otplate zajmova**

Izdaci za otplatu glavnice primljenih kredita i zajmova planirani u iznosu od 500.660,00 eura.

**Višak / Manjak iz prethodne godine u iznosu od 30.000,00 eura**

**RAZDJEL 001 OPĆINSKO VIJEĆE, OPĆINSKI NAČELNIK PLANIRANO U IZNOSU OD 291.044,00 eura**

**Program 1001 Javna uprava i administracija planirano u iznosu od 289.194,00 eura, od toga:**

1. Za predstavničko i izvršno tijelo planirano je 157.484,00 eura,
2. Za tekuće i investicijsko održavanje zgrada – društveni domovi i ostali objekti planirano je 18.100,00 eura,
3. Za uređenje i opremanje objekta upravne zgrade i društvenih domova planirano je 66.500,00 eura ,
4. Za izgradnju objekata društvene namjene - društveni domovi planirano je 20.000,00 eura,
5. Za poslovno stambenu zgradu u Budinščini planirano je 27.110,00 eura.

**Program 1002 Program političkih stranaka planirano u iznosu od 1.850,00 eura**

Za osnovne funkcije stranaka planirano je 1.850,00 eura-

**RAZDJEL 002 JEDINSTVENI UPRAVNI ODJEL PLANIRANO U IZNOSU OD 2.145.919,00 EURA**

**GLAVA 00201 JEDINSTVENI UPRAVNI ODJEL PLANIRANO U IZNOSU OD 187.585,00 EURA**

**Program 1003 Izvršna uprava i administracija planirano u iznosu od 187.585,00 eura**

1. Za jedinstveni upravni odjel planirano je 172.935,00 eura,
2. Za održavanje zgrada za redovno korištenje planirano je 8.550,00 eura,
3. Za nabavu dugotrajne imovine planirano je 6.100,00 eura.

**GLAVA 00202 VATROGAVSTVO I CIVILNA ZAŠTITA PLANIRANO U IZNOSU OD 58.465,00 EURA**

**Program 1004 Zaštita od požara i civilna zaštita planirano u iznosu od 58.465,00 eura**

1. Za vatrogastvo planirano je 56.500,00 eura,
2. Za Civilnu zaštitu i spašavanje planirano je 1.965,00 eura.

**GLAVA 00203 GOSPODARSTVO PLANIRANO JE 996,00 EURA**

**Program 1005 Poticanje razvoja gospodarstva planirano u iznosu od 996,00 eura**

Za potporu udrugama građana vezanih uz gospodarstvo planirano je 996,00 eura.

**GLAVA 00204 KOMUNALNA INFRASTRUKTURA PLANIRANO U IZNOSU OD 523.775,00 EURA**

**Program 1006 Održavanje objekata i uređaja komunalne infrastrukture planirano u iznosu od 260.935,00 eura**

1. Za održavanje nerazvrstanih cesta planirano je 131.300,00 eura,
2. Za održavanje i uređenje javnih površina planirano je 20.500,00 eura,
3. Rashodi za uređenje i javnu rasvjetu planirani u iznosu od 44.500,00 eura,
4. Za održavanje građevina i uređaja javne namjene planirano je 10.350,00 eura,
5. Za održavanje groblja, ograde i mrtvačnice planirano je 51.585,00 eura,
6. Za infrastrukturu širokopojasnog pristupa planirano je 2.700,00 eura.

**Program 1007 Izgradnja objekata i uređaja komunalne infrastrukture planirano u iznosu od 243.640,00 eura**

1. Za nerazvrstane ceste planirano je 66.360,00 eura,
2. Za izgradnju javne rasvjete planirano je 40.000,00 eura,
3. Za uređenje i opremanje javnih površina planirano je 51.010,00 eura,
4. Za sanaciju klizišta s izgradnjom potpornog planirano je 86.270,00 eura.

**Program 1008 Program zaštite i okoliša planirano u iznosu od 19.200,00 eura**

1. Za gospodarenje otpadom i sanacija nelegalnih odlagališta smeća planirano je 11.300,00 eura,
2. Za zaštitu životinja i higijeničarska službu planirano je 7.900,00 eura.

**GLAVA 00205 DJEČJI VRTIĆ BUDINŠČINA PLANIRANO U IZNOSU OD 982.226,00 EURA**

**Program 1009 Program predškolskog odgoja planirano u iznosu od 979.572,00 eura**

1. Za redovnu djelatnost Dječjeg vrtića Budinščina planirano je 409.111,00 eura,
2. Za izgradnju dječjeg vrtića i jaslica planirano je 497.100,00 eura
3. Za uređenje i opremanje dječjeg igrališta uz dječji vrtić Budinščina planirano je 73.361,00 eura.

**Program 1010 Javne potrebe iznad standarda u školstvu planirano u iznosu od 2.654,00 eura.**

1. Za proslavu Dana škole u Budinščini planirano je 1.990,00 eura,
2. Za sufinanciranje školskih natjecanja, priredbi, nagrada uspješnim učenicima planirano je 664,00 eura.

**GLAVA 00206 PROGRAMSKA DJELATNOST KULTURE PLANIRANO U IZNOSU OD 7.113,00 EURA**

**Program 1012 Program javnih potreba planirano u iznosu od 5.786,00 eura**

1. Za djelatnost kulturno umjetničkih društava planirano je 4.644,00 eura,
2. Za sufinanciranje čuvanja arhivske građe planirano je 231,00 eura,
3. Za uređenje i zaštitu spomenika kulture i sakralnih objekata planirano je 929,00 eura.

**Program 1013 Program obnove sakralnih objekata planirano u iznosu od 1.327,00 eura**

Pomoć za sakralne objekte planirano u iznosu od 1.327,00 eura.

**GLAVA 00207 PROGRAMSKA DJELATNOST ŠPORTA I REKREACIJE PLANIRANO U IZNOSU OD 31.095,00 EURA**

**Program 1014 Program javnih potreba u športu planirano u iznosu od 31.095,00 eura**

* Za djelatnost udruga u športu i rekreaciji planirano je 17.813,00 eura,
* Za uređenje i opremanje sportskih građevina u Budinščini planirano je 13.282,00 eura.

**GLAVA 00208 PROGRAMSKA DJELATNOST SOCIJALNE SKRBI I ZDRAVSTVA PLANIRANO U IZNOSU OD 354.664,00 EURA**

**Program 1015 Program socijalne skrbi i novčane pomoći planirano u iznosu od 345.970,00 eura**

1. Za pomoć u novcu pojedincima i obiteljima planirano je 38.520,00 eura,
2. Za pomoć obiteljima i kućanstvima u naravi planirano je 20.650,00 eura,
3. Za Gerontološki centar Zajezda planirano je 286.800,00 eura.

**Program 1016 Humanitarna skrb kroz udruge građana planirano u iznosu od 8.694,00 eura**

1. Za poticaj djelovanju udruga planirano je 3.254,00 eura,
2. Za humanitarnu djelatnost planirano je 5.440,00 eura.